钦定古今图书集成/理学汇编/学行典/第153卷 > 公明仪
## 钦定古今图书集成/理学汇编/学行典/第153卷 > 公明仪

按《礼记·檀弓》：“子张之丧，公明仪为志焉。褚幕丹质，蚁
结于四隅，殷士也。”〈疏〉子张之丧，《公明仪》为志焉。《公明
仪》是其弟子。

《祭义》：公明仪问于曾子曰：“夫子可以为孝乎？”曾子曰：
“是何言与，是何言与，君子之所谓孝者，先意承志，谕
父母于道，参直养者也，安能为孝乎？”曾子曰：“身也者，
父母之遗体也，行父母之遗体，敢不敬乎？居处不庄，
非孝也；事君不忠，非孝也；莅官不敬，非孝也；朋友不
信，非孝也；战陈无勇，非孝也。五者不遂，灾及于亲，敢
不敬乎。”

按《家语曲礼篇》：“子张有父之丧，公明仪相焉，问启颡
于孔子。孔子曰：‘拜而后启颡，颓乎其顺；启颡而后拜，
颀乎其至也。三年之丧，吾从其至也’。”